EkBass/fiwiki-20250220-pages-articles huggingface dataset:
Anja Coleby

Anja Coleby (s. 30. syyskuuta 1971 Sydney, Australia) on australialainen näyttelijä, malli, toimittaja ja televisiotuottaja.Anja Taylor. ABC Television. == Varhainen elämä == Anja Coleby syntyi ja kasvoi Sydneyssä, Australiassa. Hän suoritti journalismin tutkinnon yliopistossa New South Walesissa. Hän valmistui myös luonnontieteilijäksi yliopistossa Sydneyssä ja työskenteli tutkijana National Geographicissa. == Ura näyttelijänä == Coleby on esiintynyt useissa yhdysvaltalaisissa ja australialaisissa televisiosarjoissa. Televisiosarjassa Flipper hän näytteli Holly Myersia. Hän esiintyi vierailevana näyttelijänä australialaisissa sarjoissa Sydneyn satamapoliisit (1997) ja Ensiapuosasto (2002). Hän esiintyi myös yhdysvaltalaisten tieteissarjojen Kadonnut maailma (2000), BeastMaster (2001) ja Farscape (2002) yksittäisissä jaksoissa. Coleby näytteli myös rooleja elokuvissa Vihollinen housuissani (1996) ja Jäljittäjä (2001). == Ura toimittajana == Coleby esiintyy edelleen Australian televisiossa. Hän on tuottajana ja toimittajana ABC Televisionin tiedeohjelmassa Catalyst,Catalyst: Meet the Team. ABC Television. jota hän on tehnyt vuodesta 2006. Colebyn videoissa esiintyy useita eri aiheita, kuten lääketiede, luonto, tekniikka ja koulutus. == Yksityiselämä == Colebyn isä on näyttelijä Robert Coleby ja hänen veljensä on näyttelijä Conrad Coleby. Hänen isänsä on brittiläinen ja äiti ruotsalainen. Vuonna 2005 hän vaihtoi sukunimensä Tayloriksi. == Filmografia == * Avaruus 2063 (1995) … Bartley * Vihollinen housuissani (1996) … Karen Zader * Flipper (1995) … Holly Myers * Sydneyn satamapoliisit (1997) … Linda “Coco” Jones * Max Knight Supervelho (2000) … Tyler * Kadonnut maailma (2000) … Hippolita * BeastMaster (2001) … Kuningatar Lyoka * Jäljittäjä (2001) … Rebecca Castaldi * Ensiapuosasto (2002) … Anna Johnson * Farscape (2002) … Ponara == Lähteet == == Aiheesta muualla == * * *Anja Taylor ABC Televisionin sivulla Luokka:Australialaiset näyttelijät Luokka:Australialaiset mallit Luokka:Australialaiset toimittajat Luokka:Vuonna 1971 syntyneet Luokka:Elävät henkilöt
Panasonic Lumix DMC-GF2

Panasonic Lumix DMC-GF2 on Panasonicin Micro Four Thirds Lumix G-sarjaan kuuluvan GF1:n pienempi seuraaja. GF1:een verrattuna GF2 kykenee tallentamaan 1080i-videota ja käyttämään Panasonicin kolmiulotteisen kuvaamisen mahdollistavia stereo-objektiiveja. Muuten kamerat ovat ominaisuuksiltaan toisiaan vastaavia. GF2:ssa on kosketusnäyttö kuten G2- ja G10-kameroissa. GF1 ja GF2 pystyvät käyttämään samaa elektronista etsintä. Lumix Dmcgf2
Unohtumattomat (Metro-tytöt)

Unohtumattomat on Finnlevyn vuonna 1979 julkaisema monofoninen kokoelma-albumi Metro-tyttöjen tuotannosta vuosilta 1953–1960. Kappaleella "Mummon kaappikello" laulaa myös Matti Louhivuori. Levyn esittelytekstin on tehnyt Unto Torniainen. Siinä hän nostaa esiin muutamia yhtyeen suosituimpia kappaleita: "Äidin syntymäpäivä", "Ethän minua unhoita" ja "Hiljainen kylätie". Hän siteeraa myös Tanssimusiikin vuosikirjaa vuodelta 1960: "Ilman Metro-tyttöjä olisi viihdemusiikissamme suuri vajaus". == Kappaleet == === A-puoli === 1\. Rakasta, kärsi ja unhoita – 2:49 : (Säv. ja sov. Toivo Kärki, san. V. Enckell) : 1955 © Fazer 2\. Ethän minua unhoita – 3:05 : (Säv. ja sov. Harry Bergström, san. Ela) : 1957 © Scandia 3\. Mummon kaappikello – 3:08 : (Säv. ja sov. Toivo Kärki, san. Reino Helismaa) : 1954 © Fazer 4\. Pyynikki valssi – 2:37 : (Säv. Matti Vesanto, san. Jalo Saarni, sov. Taito Vainio) : 1960 © Fazer 5\. Hiljainen kylätie – 2:52 : (Säv. ja sov. Toivo Kärki, san. Reino Helismaa) : 1953 © Fazer 6\. Murtunut elämä – 3:16 : (Säv. M. Kjuss, san. Rainer Kisko, sov. Toivo Kärki) : 1955 © Fazer === B-puoli === 1\. Leskiäidin tyttäret – 2:49 : (Trad., sov. Toivo Kärki, san. Reino Helismaa) : 1955 © Fazer 2\. Äidin syntymäpäivä – 2:30 : (Säv. ja sov. Toivo Kärki, san. Reino Helismaa) : 1954 © Fazer 3\. Tosca – 3:04 : (Säv. M. Obytschaiko, san. Ela, sov. Matti Viljanen) : 1958 © Manus 4\. Kaunis pesijätär – Les Lavandieres Du Portugal – 2:38 : (Säv. A. Popp, san. Saukki, sov. Matti Viljanen) : 1956 © Scandia 5\. Surujen kitara – Johnny Guitar – 3:00 : (Säv. Victor Young, san. Reino Helismaa, sov. Toivo Kärki) : 1955 © Chappel Nordiska Ab 6\. Kesäilta – 3:20 : (Säv. Oskar Merikanto, san. Larin Kyösti, sov. Antti Jussila) : 1959 © Fazer == Lähteet == Metro-tytöt LP Unohtumattomat (Finnlevy FL 3517, 1979) Luokka:Vuoden 1979 kokoelma-albumit Luokka:Suomalaiset iskelmäalbumit
16 Great Hits (Jackie Wilson)

16 Great Hits on kokoelma-albumi yhdysvaltalaisen rhythm and blues –laulaja Jackie Wilsonin tuotannosta. Levy on julkaistu Streetlife-levymerkillä ja se on valmistettu Länsi-Saksassa. == Kappaleet == A-puoli # "Reet Petite" (Carlo / Gordy, Jr.) – 2:41 # "To Be Loved" (Carlo / Gordy / Gordy) – 2:26 # "Lonely Teardrops" (Carlo / Gordy) – 2:39 # "That's Why (I Love You So)" (Carlo / Gordy) – 2:03 # "I'll Be Satisfied" – 2:05 # "Whispers (Gettin' Louder)" (Acklin / Scott) – 2:15 # "Your Love Keeps Lifting Me" (Smith / Jackson / Miner) – 2:53 # "No Pity (In the Naked City)" (Wilson / Tucker / Roberts) – 3:25 B-puoli # "Night" (Lehman / Miller) – 2:44 # "The Tear of the Year" – 2:34 # "You Better Know It" (Wilson / Henry) – 1:58 # "I Just Can't Help It" (Wilson / Tucker) – 2:59 # "Baby Workout" (Wilson / Tucker) – 2:57 # "Please Tell Me Why" (Tarnopol) – 1:58 # "Doggin' Around" (Evans / Battle) – 2:51 # "A Woman, a Lover, a Friend" – 2:31 Levyn tuotannossa on tapahtunut joku kömmähdys, sillä levyetiketissä on otsikkona 20 Greatest Hits, ja siinä luetellaan neljä ylimääräistä kappaletta, joita ei siis levyllä kuulla: * "Am I the Man" (Hamilton / King) – 2:31 * "She's All Right" (Singleton) – 2:05 * "I’m Comin' on Back to You" (Ott / Kasha) – 2:11 * "Passin' Through" (Tarnopol) – 2:30 Lisäksi osa kappaleista on ilman tekijätietoja. == Lähteet == Jackie Wilson LP 16 Great Hits (Streetlife 2262224) Luokka:Kokoelma-albumit Luokka:Yhdysvaltalaiset albumit Luokka:R&B;-albumit
Take Me to the Mardi Gras

Take Me to the Mardi Gras on yhdysvaltalaisen laulaja-lauluntekijä Paul Simonin kappale ja single vuodelta 1973. Singlen molemmat kappaleet ovat Simonin tekemiä ja ne ovat albumilta There Goes Rhymin' Simon. Albumia onkin esitelty singlen suojakuoren kääntöpuolella. Kappaleet ovat myös Simonin vuoden 1977 kokoelmalevyllä Greatest Hits, Etc. Kappaleiden julkaisija on Charing Cross Music, Inc. == Kappaleet == ;A-puoli # ;B-puoli # Kääntöpuolen kappaletta on versioinut muun muassa Annie Lennox albumillaan Medusa. == Lähteet == * Paul Simon s. Take Me to the Mardi Gras (CBS Records 1355, 1973) Luokka:Vuoden 1973 kappaleet Luokka:Yhdysvaltalaiset musiikkikappaleet Luokka:Folkmusiikkikappaleet
Last Fair Deal Gone Down

Last Fair Deal Gone Down on metalliyhtye Katatonian viides albumi, joka julkaistiin vuonna 2001. == Kappaleet == Kaikki kappaleet säveltänyt Anders Nyström sekä sanoittanut Jonas Renkse, ellei toisin mainittu. # # # # # # # # # # # == Kokoonpano == * Daniel Liljekvist – rummut * Fredrik Norrman – kitara * Mattias Norrman – basso * Anders Nyström – kitara * Jonas Renkse – laulu == Arvostelut == * Allmusic: Allmusic review * Chronicles of Chaos: Chronicles of Chaos * Soundi: Soundi == Lähteet == == Aiheesta muualla == * * Luokka:Vuoden 2001 albumit Luokka:Katatonian albumit
The Great Cold Distance

__NOTOC__ The Great Cold Distance on Katatonian seitsemäs studioalbumi, joka julkaistiin 13. maaliskuuta 2006. Albumi äänitettiin ja miksattiin Örebrossa Fascination Street -studiolla. Albumista julkaistiin vuonna 2007 maaliskuussa uusintapainos 5.1 Mix Special Edition, jossa on kaksi bonusraitaa sekä toisella levyllä 5.1 surround versio. Albumi nousi Suomen virallisen listan sijalle 8. == Kappaleet == Kaikki kappaleet säveltänyt Anders Nyström ja Jonas Renkse sekä sanoittanut Renkse, ellei toisin mainita. # # # # # # # # # # # # Erikoisversion bonuskappaleet # * # Erikoisversion levy 2, Audio-DVD * 1.-12. 5.1 Surround Sound Mix == Kokoonpano == * Daniel Liljekvist – rummut * Fredrik Norrman – kitara * Mattias Norrman – basso * Anders Nyström – kitara * Jonas Renkse – laulu == Arvostelut == * AllMusic: AllMusic review * Blabbermouth: Blabbermouth: CD review * Desibeli.net: Desibeli.net: Levyarvio * Imperiumi.net: 9–/10Imperiumi.net: Levyarvio * PopMatters: PopMatters review * Soundi: Soundi: Levyarvio == Lähteet == == Aiheesta muualla == * * Luokka:Katatonian albumit Luokka:Vuoden 2006 albumit
Medusa (Annie Lennox)

Medusa on laulaja Annie Lennoxin toinen studioalbumi vuodelta 1995. Sen kustansi BMG-levy-yhtiö ja tuotti Stephen Lipson. Levyn äänitti ja miksasi Heff Moraes The Aquarium -studiossa. Esituotannosta vastasi Marius De Vries. Simon Fuller toimi Annie Lennoxin managerina. Levy sisältää cover-versioita eli muiden aiemmin levyttämää musiikkia. Levykannen tekstissä Lennox kertoo, että hän valitsi levyn kappaleet pikemminkin vaistomaisen mieltymyksen kuin jonkin teeman perusteella. Levy on omistettu Lennoxin perheelle. Medusan kannen suunnitteli Laurence Stevens, ja valokuva on Bettina Rheimsin käsialaa. == Kappaleet == == Muusikot == * Annie Lennox – laulu, kosketinsoittimet, huilu * Stephen Lipson – ohjelmointi, kitara, kosketinsoittimet, basso Lisäksi mukana ovat * Marius De Vries – kosketinsoittimet, ohjelmointi * Peter-John Vettese – kosketinsoittimet * Andy Richards – kosketinsoittimet * Matthew Cooper – kosketinsoittimet * Louis Jardim – lyömäsoittimet, basso * Tony Pastor – kitara * Dann Gillen – rummut * Neil Conti – rummut * Doug Wimbish – basso * Judd Lander – huuliharppu * Mark Feltham – huuliharppu * Pandit Dinesh – tabla * Kirampal Singh – santoor * James McNally – harmonikka * Danny D – lisäohjelmointi * Steve Sidelnyk – lisäohjelmointi * Anne Dudley – orkesterin, puhaltimien ja jousien sovitukset == Lähteet == * Annie Lennox MC Medusa (BMG 74321 25717 4, 1995) == Aiheesta muualla == * Luokka:Vuoden 1995 albumit Luokka:Brittiläiset popalbumit
Garland

Garland voi tarkoittaa muun muassa seuraavia: == Henkilöitä == *Alex Garland (s. 1970), brittiläinen kirjailija ja käsikirjoittaja *Augustus Hill Garland (1832–1899), yhdysvaltalainen poliitikko, oikeusministeri ja Arkansas'n kuvernööri *Beverly Garland (1926–2008), yhdysvaltalainen näyttelijä *Conor Garland (s. 1996), yhdysvaltalainen jääkiekkoilija *Darius Garland (s. 2000), yhdysvaltalainen koripalloilija *Hank Garland (1930–2004), yhdysvaltalainen studiomuusikko *Herbert Garland (1880–1921), brittiläinen upseeri, kemisti ja räjähdysaineasiantuntija *James Henry Garland (s. 1931), yhdysvaltalainen katolinen piispa *Joe Garland (1903–1977), yhdysvaltalainen jazz-saksofonisti, säveltäjä ja sovittaja *Judy Garland (1922–1969), yhdysvaltalainen näyttelijä ja laulaja *Kyle Garland (s. 2000), yhdysvaltalainen kymmenottelija *Merrick Garland (s. 1952), yhdysvaltalainen demokraattipoliitikko ja ministeri *Scott Garland (s. 1973), yhdysvaltalainen showpainija == Paikkoja == * Garland, kaupunki Texasissa, Yhdysvalloissa == Laivoja == *ORP Garland, toisen maailmansodan aikana Puolan laivaston käytössä ollut G-luokan hävittäjä HMS Garland ;Britannian kuninkaallinen laivasto * Garland (1242), alus * Garland (1590),38-tykkinen kaljuuna * Garland (1620), 34-tykkinen alus * HMS Garland (1660), 30-tykkinen alus * HMS Garland (1703), 44-tykkinen viidennen luokan alus * HMS Garland (1712), 32-tykkinen viidennen luokan alus * HMS Garland (1724), 20-tykkinen kuudennen luokan alus * HMS Garland (1748), 24-tykkinen kuudennen luokan alus * HMS Garland (1762), 20-tykkinen kuudennen luokan alus * HMS Garland (1795), 28-tykkinen kuudennen luokan alus * HMS Garland (1798), 6-tykkinen kuunari * HMS Garland (1800), 22-tykkinen kuudennen luokan alus * HMS Garland (1807), 22-tykkinen Laurel-luokan kuudennen luokan postilaiva * HMS Garland (1856), Cheerful-luokan tykkivene * HMS Garland (1913), Acasta- luokan hävittäjä * HMS Garland (H37), G-luokan hävittäjä Luokka:Luettelot henkilöistä sukunimen mukaan
WTA Tournament of Champions

WTA Tournament of Champions oli vuosina 2009–2014 naisten tenniskauden viimeinen turnaus. Turnaus korvasi aiemman Balilla pelatun Commonwealth Bank Tennis Classic -turnauksen Turnaus kisattiin ensimmäisen kerran Balilla, Indonesiassa marraskuussa vuonna 2009. Ensimmäisenä vuonna turnauksessa pelasi yhteensä kaksitoista pelaajaa: WTA-kiertueen parhaimmisto ja seuraavan sukupolven mestarit. Ensimmäisessä turnauksessa oli neljä lohkoa, joista jokaisessa pelasi kolme pelaajaa, ja jokaisesta lohkosta voittajat pääsivät välieriin. Vuoden 2009 turnaukseen valittiin kymmenen parhaiten rankattua pelaajaa niistä, jotka olivat voittaneet vuoden aikana vähintään yhden WTA International -turnauksen, ja jotka eivät olleet mukana WTA Tour Championships -turnauksessa. Kaksi pelaajaa pääsi turnaukseen myös villillä kortilla. Turnauksen toisella kerralla, vuonna 2010 oli mukana kahdeksan pelaajaa, tällä kertaa ilman lohkoja. Turnaus alkoi pelaajien osalta puolivälieristä, josta voittaja pääsi välieriin, ja välierien voittajat finaaliin. Välierien häviäjät puolestaan pääsivät taistelemaan turnauksen kolmannesta sijasta. Vuonna 2010 turnaukseen pääsi kahdeksan parhaiten rankattua pelaajaa, jotka eivät osallistuneet WTA Tour Championships -turnauksen kaksinpeliin, ja jotka olivat voittaneet vähintään yhden WTA International -tason turnauksen. Lisäksi kaksi pelaajaa pääsi turnaukseen villillä kortilla. Turnaus järjestettiin Balilla vuoteen 2011 asti. Vuosina 2012–2014 se pelattiin Bulgarian Sofiassa. Vuodesta 2015 lähtien WTA Tournament of Championsin korvaa WTA Elite Trophy. == Tulokset == === Kaksinpeli === Paikka Vuosi Voittaja Vastustaja Tulos Bali 2009 Aravane Rezaï Marion Bartoli 7–5, luovutus 2010 Ana Ivanović Alisa Kleibanova 6–2, 7–6(5) 2011 Ana Ivanović Anabel Medina Garrigues 6–3, 6–0 Sofia 2012 Nadja Petrova Caroline Wozniacki 6–2, 6–1 2013 Simona Halep Samantha Stosur 2–6, 6–2, 6–2 2014 Andrea Petkovic Flavia Pennetta 1–6, 6–4, 6–3 == Lähteet == == Aiheesta muualla == *Viralliset kotisivut *Turnaus WTA:n sivuilla Luokka:Indonesian tennis Luokka:Bulgarian tennis Luokka:Sofian urheilu Luokka:Tennisturnaukset
Garth

Garth tarkoittaa muun muassa seuraavia: ==Henkilöitä== *Jennie Garth (s. 1972), yhdysvaltalainen näyttelijä ==Fiktiossa== *Garth, DC Comicsin sarjakuvahahmo *Herra Garth, alkujaan brittiläisen Daily Mirror -lehden vuosina 1943–1997 julkaisema strippisarjakuva ==Britannian kuninkaallisen laivaston aluksia== * HMS Garth (1917), Hunt-luokan miinanraivaaja * HMS Garth (L20), Hunt-luokan hävittäjä
Norsunluurannikon sisällissota

Norsunluurannikon sisällissota oli sisällissota Norsunluurannikolla, joka alkoi 19. syyskuuta vuonna 2002. Osa armeijasta nousi kapinaan presidentti Laurent Gbagboa vastaan. Kapinalliset muodostivat liittouman nimeltä Forces nouvelles de Côte d'Ivoire, 'Norsunluurannikon uudet sotavoimat' FNCI tai FN. Vaikkakin suurin osa taisteluista oli ohitse loppuvuodesta 2004, maa pysyi jakautuneena kahdeksi. Kapinalliset pitivät valtaa pohjoisessa ja hallitus etelässä. Ranskalaisia joukkoja ja YK:n rauhanturvaajia tuotiin Norsunluurannikolle avuksi tilanteen ratkaisemiseksi. Vihamielisyys kasvoi ja ulkomaisiin joukkoihin sekä siviileihin kohdistuneet iskut kasvoivat. Vuonna 2007 hallitus julisti sodan olevan ohi, mutta avustustyöntekijät raportoivat edelleen väkivaltaisuuksista. Vuonna 2009 kapinalliset luovuttivat pohjoisen 10 aluetta siviilihallinnolle. == Lähteet == Luokka:Afrikan valtioiden sisällissodat Sisällissota Luokka:2000-luvun sodat
Brett Camerota

Brett Camerota (s. 9. tammikuuta 1985 Salt Lake City, Utah) on yhdysvaltalainen yhdistetyn hiihtäjä. Nykyisin Camerota asuu Park Cityssä Utahissa. Hänen kaksoisveljensä Eric Camerota kilpaili myös yhdistetyssä. Yhdistetyn maailmancupissa Camerota kilpaili ensimmäisen kerran Seefeldissä 29. tammikuuta 2006, sijoittuen sijalle 28. Hänen paras sijoituksensa maailmancupissa on 18. sija Ramsaun kisasta joulukuulta 2009. Vancouverin olympialaisissa hän otti Yhdysvaltain viestijoukkueessa hopeaa. Camerota lopetti uransa yhdistetyn hiihtäjänä loppuvuonna 2010. == Lähteet == Luokka:Yhdysvaltalaiset yhdistetyn hiihtäjät Luokka:Yhdysvaltalaiset olympiamitalistit Luokka:Vuonna 1985 syntyneet Luokka:Elävät henkilöt
Eduard Zeller

Eduard Gottlob Zeller (22. tammikuuta 1814, Kleinbottwar – 19. maaliskuuta 1908, Stuttgart) oli saksalainen filosofian historian kirjoittaja ja Tübingenin koulukuntaa edustava teologi. Zeller suoritti opintonsa Tübingenin yliopistossa ja sai siellä ollessaan vaikutteita Hegeliltä. Hän toimi aluksi pitkään teologisen tiedekunnan opetustehtävissä, mutta riitauduttuaan pappispuolueen kanssa hän vaihtoi filosofian tiedekuntaan, jossa toimi professorina eläkkeelle vetäytymiseensä asti. Eduard Zeller oli yksi sittemmin merkittäväksi muodostuneen teologisen aikakauskirjan Theologische Jahrbücher perustajista. Hän kirjoitti useita teologian alan teoksia ja julkaisi kolme kokoelmaa esseitä filosofiasta. Tärkeimmäksi on kuitenkin muodostunut hänen uransa filosofian historian tutkijana ja hänen uraauurtava teoksensa Die Philosophie der Griechen in ihrer geschichtlichen Entwicklung, joka ilmestyi alun perin vuosina 1844–1852. Zeller jatkoi tämän kreikkalaisen filosofian historiaa kartoittavan teoksensa kehittelyä ja laajensi sitä uudemman tutkimuksen valossa aina vuoteen 1902, jolloin sen viimeisin versio ilmestyi. Tässä teoksessa Zeller käytti yhtenä ensimmäisistä ilmaisua ”übermensch” eli yli-ihminen, jota Nietzsche käytti myöhemmin adjektiivina: "...so kann die Glückseligkeit, welche in ihr besteht, auch als eine übermenschliche, die Glückseligkeit der ethischen Tugend dagegen als das eigenthümlich menschliche Gut bezeichnet werden." == Teokset == *Platonische Studien (1839) *Die Philosophie der Griechen in ihrer geschichtlichen Entwicklung (1844–1852). Tübingenin yliopiston palvelimella, saksaksi ja Google-kirjana, saksaksi. *De Apostelgeschichte kritisch untersucht (1854) *Entwickelung des Monotheismus bei den Griechen (1862) *Über Bedeutung und Aufgabe der Erkenntnisstheorie (1862) *Vorträge und Abhandlungen (1865–84) *Geschichte der deutschen Philosophie seit Leibniz (1873, ed. 1875) *Staat und Kirche (1873) *Strauss in seinen Leben und Schriften (1874) *Religion und Philosophie bei den Römern (1866, toim. 1871) *Über teleologische und mechanische Naturerklärung (1876) *Philosophische Aufsätze (1887). *Geschichte der christlichen Kirche (1898). == Lähde == *Encyclopaedia Britannica, vuoden 1911 painoksen verkkoversio . Luokka:Saksalaiset filosofit Luokka:Vuonna 1814 syntyneet Luokka:Vuonna 1908 kuolleet
Hyrynsalmen kirkko

Hyrynsalmen kirkko on Hyrynsalmen seurakunnan kirkko, joka sijaitsee Hyrynsalmen kunnan kirkonkylässä. Kirkko on yksi harvoista kirkonkylän rakennuksista, joka säilyi saksalaisten joukkojen polttaessa Hyrynsalmen kirkonkylän Lapin sodassa. Kirkko erillisine kellotapuleineen kuuluu Museoviraston Suomen valtakunnallisesti merkittävien rakennettujen kulttuuriympäristöjen luetteloon yhtenä 1700-luvun lopun merkittävimmistä puukirkoista. Hyrynsalmen kirkko on tasavartinen ristikirkko, jonka ristikeskuksesta nousee kahdeksankulmainen kellotorni. Koska kirkon rakenteet eivät kestäneet kellojen painoa näitä soitettessa, rakennettiin kirkon viereen erillinen kellotapuli vuonna 1840. Puusta rakennettu kirkko on pohjalaisen kirkonrakentaja Jacob Rijfin suunnittelema ja rakentama. Kellotapulin on rakentanut Jaakko Kuorikoski. Oululaisen taiteilijan Johan Gustav Hedmanin maalaama alttaritaulu Vapahtaja ristillä on vuodelta 1830. Talvisodan aikana kirkkoa käytettiin Suomussalmen taisteluissa kaatuneiden kokoamispaikkana. == Lähteet == == Kuvia kirkosta == Tiedosto:Hyrynsalmi church belltower.JPG|Kellotapuli Tiedosto:Hyrynsalmi military cemetery.JPG|Sankarihautausmaa Tiedosto:Hyrynsalmi church pulpit.JPG|Saarnatuoli Tiedosto:Hyrynsalmi church organs.JPG|Urut ja urkuparvi Tiedosto:Hyrynsalmi church interior.JPG|Näkymä sisätiloihin == Aiheesta muualla == * Luokka:Hyrynsalmen rakennukset ja rakennelmat Luokka:Kainuun kirkkorakennukset Luokka:Valtakunnallisesti merkittävät rakennetut kulttuuriympäristöt Suomessa Luokka:Uusklassinen arkkitehtuuri Luokka:Suomen puiset ristikirkot Luokka:Suomen 1700-luvulla rakennetut rakennukset ja rakennelmat
Ruskolakkinäpsy

Ruskolakkinäpsy (Poecilotriccus ruficeps) on Etelä-Amerikassa tavattava napsijoihin kuuluva varpuslintu. ==Koko ja ulkonäkö== Kooltaan ruskolakkinäpsy on noin 10 cm. Lajin päälaki ja naama on väriltään punaruskeat ja niska on musta ja valkoinen. Selästään ja siivistään lintu on oliivinvihreä. Siivet ovat väriltään mustat ja niissä on kaksi keltaista juovaa. Ruskolakkinäpsyn kurkku on harmahtavan valkoinen ja vatsa on väriltään keltainen. ==Levinneisyys ja elinympäristö== Ruskolakkinäpsyä tavataan Andeilta Kolumbiasta, Venezuelasta, Ecuadorista ja Perusta. Linnun elinympäristöä ovat pensaikkoiset laitumet ja metsien reunamaat. Lajin elinympäristöt sijaitsevat yleensä 1 600-2 700 metrin korkeudella merenpinnasta. Ruskolakkinäpsyt liikkuvat yleensä yksin tai pareittain, joskus myös isommissa ryhmissä. Ravintonsa linnut napsivat lehdiltä. Ruskolakkinäpsyn pesimäkausi kestää Andien itäosissa maaliskuulta syyskuulle. ==Lähteet== Luokka:Napsijat
Muotinäytös

Muotinäytös on tilaisuus, jossa mallit esittelevät uusimpia muotivaatteita. He kävelevät yleensä pitkää lavaa pitkin ja poseeravat lavan päässä. Joskus muotinäytöksissä voi esiintyä myös yhtyeitä. Muotinäytöksessa voi esiintyä myös lapsia ja teinejä. Luokka:Muotitapahtumat
Coffee Party USA

Coffee Party USA Join the Coffee Party Movement eli Yhdysvaltain kahvikutsuliike on löyhä poliittinen liike, joka on syntynyt vastavetona valtion valtaa ja verotusta vastustavalle teekutsuliikkeelle. Kahvikutsuliikkeen ajatus on se ettei hallitus ole kansalaisten vihollinen vaan yhteisen tahdon ilmaus, jolloin kansalaisten on osallistuttava demokratian avulla hallituksen toimintaan, jotta voitaisiin kohdata Yhdysvalloille vastaan tulevat haasteet. Liikkeen slogan on Wake Up and Stand Up - herää ja pysy pystyssä. Liikkeen perustivat poliittiset aktivistit ja dokumenttifilmien tekijät Annabel Park ja Eric Byler 26. tammikuuta 2010. Ensimmäinen kahvikutsupäivä pidettiin 13. maaliskuuta 2010. == Lähteet == Luokka:Yhdysvaltain politiikka Luokka:Kansalaisliikkeet
Ternana Calcio

Ternana Calcio on vuonna 1925 perustettu italialainen jalkapalloseura Ternistä. Ternana pelaa kaudella 2024–2025 Italian kolmanneksi ylimmällä sarjatasolla, Serie C:ssä. Pääsarjatasolla, Serie A:ssa, seura pelasi viimeksi kaudella 1974–1975. == Historia == Vuonna 1972 Ternana voitti Serie B:n ja nousi ensimmäistä kertaa Italian pääsarjatasolle, Serie A:han. Seuraavaksi kaudeksi joukkue putosi takaisin Serie B:hen, mutta yhden kauden jälkeen palasi Serie A:han. Tämän jälkeen seura putosi uudelleen Serie B:hen, eikä ole enää pääsarjatasolle noussut. Kauden 2005–2006 päätteeksi se putosi Serie B:stäkin, mutta palasi takaisin kakkostasolle kaudeksi 2012–2013. == Lähteet == == Aiheesta muualla == * Seuran virallinen sivusto Luokka:Italialaiset jalkapalloseurat Luokka:Umbria
I Ride an Old Paint

I Ride an Old Paint on perinteinen cowboy-laulu 1800-luvulta. Sen levytti 7. heinäkuuta 1941 Almanac Singers, johon kuuluivat Woody Guthrie, Lee Hays, Millard Lampell ja Pete Seeger. Tuottajana oli Alan Lomax ja äänityspaikkana New Yorkin Reeves Sound Studios. Laulu päätyi yhtyeen LP-levylle Sod-Buster Ballads (General Album G-21). Se on kuultavissa myös Woody Guthrien kokoelmalevyllä The Collection, joka kuuluu American Folk -sarjaan ja jonka on julkaissut vuonna 2001 EMI Plus (Europe) B.V. sarjanumerolla 724357632621. Laulun kesto on 2:32. Lauluun on suomenkieliset sanat tehnyt Sauvo Puhtila ja tämän version nimi on "Vanha ratsuni". Laulun sanat ja nuotit on julkaistu Erkki Pohjolan ja Egil Cederlöfin kirjassa Musiikin maailma – Musica III. == Levytyksiä == *1941 Almanac Singers: Sod-Buster Ballads (General Album) *1952 Cisco Houston: Cowboy Ballads Sung by (Folkways Records) *1965 Johnny Cash: Sings the Ballads of the True West (Coumbia Records) *1977 Linda Ronstadt: Simple Dreams (Asylum Records) == Lähteet == * Almanac Singers * Cisco Houston * Woody Guthrie CD The Collection (EMI Plus 724357632621, 2001) * Linda Ronstadt MC Simple Dreams (Asylum Records TC-5104, 1977) * == Aiheesta muualla == * Cowboy Poetry Luokka: Vuoden 1941 kappaleet
Team Atria

right|thumb|Team Atrian logo Team Atria on urheiluseura Seinäjoen Nurmosta, jolla on toimintaa salibandyssa ja pesäpallossa. Team Atria on pelannut salibandyssa parhaimmillaan I-divisioonan karsinnoissa, mutta pelaa nykyisin salibandyssa 2. divisioonaa ja pesäpallossa maakuntasarjaa. Pesäpallossa Team Atria on voittanut Kontioiden Suomen mestaruuden vuonna 2008. Salibandyssa Team Atria on voittanut yritysten SM-kultaa 2015 ja useita muita mitaleita. == Historia == Team Atria oli kaudella 2003–2004 Nurmon korkeimmalla sarjatasolla pelaava salibandyseura, kun se selviytyi 1. divisioonan karsintoihin. Muutamaa kautta aiemmin jopa Salibandyliigassa pelannut naapuriseura Jymy oli pudonnut heikon talouden takia 5. divisioonaan ja tuolloin alettiin miettimään, kannattaako Team Atrian ja Jymyn toimintaa pitää erillään. Team Atrian hankala tilanne valmentajan ja salivuorojen suhteen ajoi sen kuitenkin tilanteeseen, että se joutui luovuttamaan Suomen kolmanneksi korkeimman sarjatason eli II- divisioonan sarjapaikkansa ja pelaajansa Jymylle. Tämän jälkeen Team Atria on pelannut alemmilla sarjatasoilla 4. ja 3. divisioonassa, kunnes se haki uuden nousun ja nousi pelaamalla takaisin 2. Divisioonaan, ja fuusioitui samalla Ilmajokelaisen ISB:n kanssa. Pesäpallossa Team Atria pelasi kaudella 2010 maakuntasarjan länsilohkossa. Pesäpallossa seuran suurin saavutus on vuonna 2008 saavuttama Kontioiden Suomen mestaruus.http://www.pesis.fi/artikkeliarkisto/?num=54456 Kontioiden SM- kultajoukkue 2008 Pasi Haara, Markku Jouppi, Jukka-Pekka Kangasmäki, Jani Karvonen, Petri Kaski, Vesa Kattelus, Markus Kettunen, Mika Koivisto, Risto Lilli, Petri Penttilä, Toni Pyhälahti, Mika Sivunen, Mika Syrjälä, Pekka Tikka, Aimo Vieri, Mika Yli-Taipalus, Jari Peltomäki (PJ) == Lähteet == == Aiheesta muualla == *Team Atrian kotisivut Luokka:Seinäjokelaiset urheiluseurat Luokka:Pesäpalloseurat Luokka:Suomalaiset salibandyseurat
Tel Avivin suuri synagoga

Tel Avivin rehov Allenby -tiellä sijaitseva suuri synagoga on vuonna 1926 valmistunut synagoga, joka peruskorjattiin vuonna 1970. Se on rakennettu betonista ja sen on suunnitellut arkkitehti Yehuda Megidovitz. Luokka:Israelin rakennukset ja rakennelmat Luokka:Israelin synagogat Suuri synagoga
Qmax Arena

Qmax Arena on Seinäjoen Tanelinrannassa sijaitseva salibandyn erikoishalli. Halli on valmistunut syyskuussa 2010. Nurmon Jymy on hallin pääkäyttäjä. Hallin omistaja on Jii-Tee Sport Oy. == Tiedot == Qmax Arenalla on kaksi täysimittaista salibandykenttä (39,3 x 19,3 m) jotka on jaettavissa kahteen pienempään kenttään sekä kolmeen sählykenttään. Sulkapallokenttiä hallissa on viisi kappaletta ja hallin korkeus on kuusi metriä. Qmax arenan alusta on musta Taraflex-matto ja kaukalo on niin ikään musta.http://www.jiiteesport.fi/default.aspx?id=44 == Lähteet == Luokka:Seinäjoen urheiluhallit Luokka:Tanelinranta
Steinheim

Steinheim voi tarkoittaa: *Steinheim, kaupunki Saksan Westfalenissa. *Steinheim an der Murr, kaupunki Saksan Baden-Wüttenbergissä *Steinheim am Albuch, kaupunki Saksan Baden-Wüttenbergissä *Steinheim am Main, entinen kaupunki, nykyinen Hanaun kaupunginosa Saksan Hessenissä. *Steinheim an der Donau, entinen kaupunki, nykyinen Dillingen an der Donaun kaupunginosa Saksan Baijerissa. *Steinheimin ihmistä
Lukupiiri

Lukupiiri on lukemista harrastavien ihmisten yhteisö. Lukupiirissä ryhmä ihmisiä kokoontuu säännöllisesti keskustelemaan etukäteen sovitusta kirjasta, jonka ryhmäläiset ovat lukeneet ennen tapaamista. Lukupiiri voi kokoontua esimerkiksi kirjastossa, ystävien kesken tai verkossa. Lukupiiriharrastuksen tausta on 1700-luvulla syntyneissä lukuseuroissa. Lukupiiritoiminta jatkui 1800-luvulla ja 1900-luvun alussa kirjallisissa salongeissa. == Lähteet == == Kirjallisuutta == * * Luokka:Kirjallisuustapahtumat Luokka:Lukeminen
Talousnationalismi

Talousnationalismi on protektionistinen talousajattelu, jossa valtion tulisi kontrolloida talouttaan, työvoimaa ja sitä, miten pääoma on muodostettu. Useimmissa tapauksissa tämä pitää sisällään maahantuonnin verotuksen. Monissa tapauksissa talousnationalismi on vastakohta globalisaatiolle ja se kyseenalaistaa vapaankaupan käytön ilman säännöstelyä. ==Esimerkkejä talousnationalismista== * Intialaisen teräsyhtiö Mittal Steel Companyn tarjous ranskalais-espanjalais-luxemburgilaisen teräsyhtiön Arcelorista yritettiin estää 2006. * Ranskan hallitus määritteli elintarvikeyhtiö Danonen kansalliseksi strategiseksi yhtiöksi, jotta estettäisiin Danonen myynti amerikkalaiselle elintarvikeyhtiölle PepsiColle. * Italialaisen tietulliyhtiön Autostraden fuusio espanjalaisen tieyhtiön Abertisin kanssa yritettiin estää. * Espanjalaisen energiayhtiön Endesan myynti saksalaiselle energiayhtiölle E.ON:ille yritettiin estää. Espanjalaisen energiayhtiön Gas Naturalin vastatarjous Endeasta. * Ranskalaisen energiayhtiön Suezin fuusio italialaisen energiayhtiön Enelin kanssa yritettiin estää. Ranskalainen energiayhtiö Gaz de Francen vastatarjous Suezista. *Yhdysvaltain kongressin haluttomuus hyväksyä amerikkalaisen energiayhtiön Unocalin myynti kiinalaiselle energiayhtiölle China National Offshore Oil Corporationille. Myöhemmin Chevron osti Unocalin * Yhdysvaltain kongressin haluttomuus hyväksyä kuuden amerikkalaisen satamaoperaattorin myynti arabiemiirikuntalaiselle Dubai Ports Worldille. * Ulkomaisen osallistumisen ja omistajuuden rajoitukset Venäjän luonnonvarasektorilla ja useilla muillakin Venäjän toimialoilla vuodesta 2008 alkaen. ==Lähteet== Luokka:Talousteoriat Luokka:Kansainvälinen kauppa Luokka:Nationalismi Luokka:Populismi
Snow Island

Snow Island on Eteläisiin Shetlandinsaariin kuuluva saari Eteläisessä jäämeressä. Saari sijaitsee noin 130 kilometriä Grahaminmaasta pohjoiseen ja 7 kilometriä Livingston Islandista lounaaseen. Saaren pinta-ala on 120,4 neliökilometriä ja se on kauttaaltaan jään peitossa. == Lähteet == Luokka:Eteläiset Shetlandinsaaret
Ali Hakimi

Ali Hakimi (; s. 24. huhtikuuta 1976 Tunis, Tunisia) on sveitsiläinen entinen yleisurheilija, joka kilpaili keskimatkojen juoksussa. Hän edusti Tunisiaa toukokuuhun 2007 saakka. Hakimi osallistui olympialaisiin kerran, vuonna 1996. Tuolloin hän sijoittui 1 500 metrillä kahdeksanneksi ajallaan 3.38,19. Hakimi voitti Tunisian mestaruuden kolmesti, kerran 800 ja kahdesti 1 500 metrin matkalla. Hakimi pitää nimissään Tunisian ennätystä 1 500 metrillä sekä maililla sekä harvakseltaan kilpailuilla 1000 metrin ja 2000 metrin matkoilla. == Ennätykset == * 800 m: 1.45,17 (Cottbus 9.6.1996) * 1 500 m: 3.31,70 (Bryssel 22.8.1997) * 1 maili: 3.50,57 (Berliini 26.8.1997) * 3 000 m: 7.59,12 (Bitburg 21.5.1999) * 5 000 m: 14.51,69 (Fribourg 2.8.2008) == Lähteet == Luokka:Sveitsiläiset keskimatkojen juoksijat Luokka:Tunisialaiset keskimatkojen juoksijat Luokka:Vuonna 1976 syntyneet Luokka:Elävät henkilöt
Galina Ganeker

Galina Trofimovna Ganeker (; 10. huhtikuuta 1917 Baku, Azerbaidžan, VenäjäSportbiography.ru – 7. lokakuuta 1988) oli Neuvostoliittoa edustanut yleisurheilija, joka kilpaili korkeushypyssä. Hän voitti pronssia Brysselin EM-kisoissa 1950 tuloksellaan 163 senttimetriä. Ganeker osallistui olympialaisiin kerran, vuonna 1952. Tuolloin hän sijoittui yhdenneksitoista hypättyään 155 senttimetriä. == Ennätykset == * Korkeushyppy: 164 cm (1948) == Lähteet == Luokka:Neuvostoliittolaiset korkeushyppääjät Luokka:Vuonna 1917 syntyneet Luokka:Vuonna 1988 kuolleet
Uusi järjestys

Uusi järjestys (indonesiaksi Orde Baru) on termi, joka yhdistetty entiseen Indonesian presidenttiin Suhartoon luonnehdittaessa hänen hallintonsa valtaantuloa vuonna 1966. Suharto käytti tätä termiä vastakohtana edeltäjänsä Sukarnon aikaan. Termi "Orde Baru" on useasti tullut synonyymiksi kuvaamaan Suharton vuosia (1965–1998). Politiikassa hallitsevaksi muodostui Golkar- niminen puolueblokki. ==Katso myös== *Berkeleyn mafia Luokka:Indonesian historia Luokka:Indonesian politiikka
Niklas Ajo

Niklas Ajo (s. 10. heinäkuuta 1994 Valkeakoski) on suomalainen ratamoottoripyöräilijä. Hän ajoi MotoGP-sarjassa Moto3-luokassa. Ajo osallistui MM-sarjaan ensimmäisen kerran 16-vuotiaana marraskuussa 2010 Valenciassa 125-kuutioisten luokassa. Tuossa kilpailussa hän keskeytti kolme kierrosta ennen maalia. Kaudella 2011 Ajo ajoi 125-kuutioisten MM-sarjassa Interwetten-tallissa Aprilian RSW -pyörällä. Hän keräsi kauden aikana 19 pistettä ja sijoittui kokonaiskilpailussa 21:nneksi. Hänen paras osakilpailusijoituksensa oli kauden viimeisen osakilpailun kahdeksas sija. Kaudella 2012 Ajo ajoi uudessa Moto3-luokassa TT Motion Events Racing -tallissa KTM:n pyörällä. Kauden aikana hän sijoittui kolmesti kymmenen parhaan joukkoon parhaan sijoituksen ollessa kahdeksas. Kokonaiskilpailussa hän sijoittui 19:nneksi 40 pisteellä. Kaudella 2013 hän sijoittui kuudesti kymmenen parhaan joukkoon ja parhaimmillaan kuudenneksi. Kokonaispisteissä hän sijoittui 14:nneksi 62 pisteellä. Kaudella 2014 ajo siirtyi ajamaan Husqvarnan pyörää Avant Tecno Husqvarna Ajo -talliin, jonka tallipäällikkönä toimi hänen isänsä Aki Ajo. Hän sai kaudella 52 pistettä, jolla sijoittui kokonaistuloksissa 15:nneksi. Hän saavutti kaudella myös toistaiseksi parhaan osakilpailusijoituksensa, kun hän ajoi Italian GP:ssä viidenneksi. Kaudella 2015 Ajo palasi ajamaan KTM:n pyörällä. Hän ehti ajaa yksitoista osakilpailua, jonka jälkeen RBA Racing -talli ilmoitti vaihtavansa kuljettajaa. Ajon isä Aki Ajo johtaa MM-sarjassa kilpailevaa Ajo Motorsport -tallia. == MotoGP-tilastot == Kausi Luokka Merkki 1 2 3 4 5 6 7 8 9 10 11 12 13 14 15 16 17 18 Sijoitus Pist 2010 125 cc Derbi QAT SPA FRA ITA GBR NED CAT GER CZE IND RSM ARA JPN MAL AUS POR VAL Kesk. – 0 2011 125 cc Aprilia QAT 17 SPA Kesk. POR 14 FRA Kesk. CAT 13 GBR 16 NED Kesk. ITA 22 GER 10 CZE Kesk. IND Kesk. RSM ARA Kesk. JPN Kesk. AUS Kesk. MAL VAL 8 21\. 19 2012 Moto3 KTM QAT 13 SPA Kesk. POR EX FRA 15 CAT 21 GBR 14 NED 8 GER 14 ITA 11 IND DSQ CZE EX RSM Kesk. ARA 14 JPN 13 MAL 9 AUS Kesk. VAL 9 19\. 40 2013 Moto3 KTM QAT 9 AME 15 SPA 6 FRA Kesk. ITA 8 CAT Kesk. NED 10 GER 18 IND 11 CZE Kesk. GBR 15 RSM 11 ARA 21 MAL 12 AUS 9 JPN 8 VAL Kesk. 14\. 62 2014 Moto3 Husqvarna QAT 26 AME 14 ARG 8 SPA 10 FRA Kesk. ITA 5 CAT 8 NED Kesk. GER IND Kesk. CZE 12 GBR 10 RSM Kesk. ARA 25 JPN Kesk. AUS 9 MAL Kesk. VAL Kesk. 15\. 52 2015 Moto3 KTM QAT Kesk. AME 14 ARG 10 SPA 17 FRA Kesk. ITA 12 CAT 13 NED 17 GER 10 IND 30 CZE Kesk. GBR RSM ARA JPN AUS MAL VAL 22. 21 == Lähteet == Luokka:Suomalaiset ratamoottoripyöräilijät Luokka:Vuonna 1994 syntyneet Luokka:Elävät henkilöt
Alex Malinga

Alex Malinga (s. 27. heinäkuuta 1974 Kapchorwa) on ugandalainen yleisurheilija, joka kilpailee kestävyysjuoksussa. Hän on osallistunut maratonilla olympialaisiin kahdesti, vuosina 2000 ja 2008. Malinga sijoittui Sydneyn kisoissa 57:nneksi ja oli 31. Pekingissä 2008. Hän oli samalla matkalla kuudes Helsingin MM-kisoissa 2005. == Ennätykset == * Maraton: 2.12.12 (2005) == Lähteet == Luokka:Ugandalaiset kestävyysjuoksijat Luokka:Vuonna 1974 syntyneet Luokka:Elävät henkilöt
Vladyslav Piskunov

Vladyslav Jurijovytš Piskunov (; s. 7. kesäkuuta 1978 Nova Kahovka) on ukrainalainen entinen yleisurheilija, joka kilpaili moukarinheitossa. Hän edusti seuratasolla Simferopol ZS:ää. Piskunov voitti yhden mitalin sekä MM- että EM-kilpailuissa, jonka lisäksi hän sai kaksi mitalia universiadeista. Hän osallistui olympialaisiin kahdesti, vuosina 2000 ja 2004. Piskunov sijoittui neljänneksitoista Sydneyn kisoissa 2000, mutta ei saanut tulosta Ateenassa 2004. Piskunov jäi urallaan kiinni dopingin käytöstä kaksi kertaa. Hänet hylättiin voittamissaan vuoden 1994 alle 20-vuotiaiden MM-kisoissa ja hän sai elinikäisen kilpailukiellon jäätyään kiinni kielletyistä aineista vuoden 2005 MM-kisojen jälkeen. == Ennätykset == * Moukarinheitto: 82,23 m (2002) == Lähteet == Luokka:Ukrainalaiset moukarinheittäjät Luokka:Dopingrikkomuksesta tuomitut ukrainalaiset Luokka:Dopingrikkomuksesta tuomitut yleisurheilijat Luokka:Vuonna 1978 syntyneet Luokka:Elävät henkilöt
Marakatit

Marakatit (Cercopithecus) on vanhan maailman häntäapinoihin kuuluva apinasuku. Siihen kuuluvat lajit ovat endeemisiä Saharan eteläpuolisessa Afrikassa. Sana ”marakatti” tulee sanskritin kielen apinaa tarkoittavasta sanasta ’markaţa’ (मर्कट), mutta se on monissa germaanisissa kielissä vääntynyt merikissaa muistuttavaksi sanaksi (saksaksi Meerkatzen). == Lajit == Marakatteihin kuuluu 19 lajia: * Punahäntämarakatti eli ascaniusmarakatti (Cercopithecus ascanius) * Campbellinmarakatti (Cercopithecus campbelli) * Viiksimarakatti (Cercopithecus cephus) * Cercopithecus denti * Dianamarakatti (Cercopithecus diana) * Punavatsamarakatti (Cercopithecus erythrogaster) * Punakorvamarakatti (Cercopithecus erythrotis) * Hamlyninmarakatti (Cercopithecus hamlyni) * Cercopithecus lomamiensis * Cercopithecus lowei * Sinimarakatti (Cercopithecus mitis) * Monamarakatti (Cercopithecus mona) * Brazzanmarakatti (Cercopithecus neglectus) * Täplänenämarakatti (Cercopithecus nictitans) * Lyhytnenämarakatti (Cercopithecus petaurista) * Töyhtömarakatti (Cercopithecus pogonias) * Cercopithecus roloway * Cercopithecus sclateri * Wolfinmarakatti (Cercopithecus wolfi) == Lähteet == Luokka:Marakattiapinat
Tauno Pehkonen

Tauno Kalevi Pehkonen (27. heinäkuuta 1937 Joroinen – 12. heinäkuuta 2013 Joroinen) oli suomalainen poliitikko. Pehkonen toimi kansanedustajana vuosina 1995–1999 edustaen Mikkelin läänin vaalipiiriä ja kuului Kristillisen liiton eduskuntaryhmään. == Lähteet == Luokka:Kansanedustajat Luokka:Suomen Kristillisdemokraattien poliitikot Luokka:Joroisten kunnanvaltuutetut Luokka:Etelä-Savon vaalipiiri Luokka:Vuonna 1937 syntyneet Luokka:Vuonna 2013 kuolleet
Kriminaalipolitiikka

Kriminaalipolitiikka tarkoittaa julkisia toimia, joilla pyritään takaamaan yhteiskuntajärjestys, kansalaisten turvallisuus ja yleinen oikeudenmukaisuus. Sen tavoitteena on vähentää rikollisuutta ja sen aiheuttamia haittoja. Kriminaalipolitiikan ensisijaisena keinona on rikosten ennakkotorjunta ja ennaltaehkäisy. Muita alueita ovat oikeuslaitoksen oikeudenkäyttö, rangaistuskäytännöt ja rikosseuraamuslaitos. Kriminaalipolitiikan avulla ohjataan vankeus- ja sakkorangaistuksia, alaikäisten rikoksentekijöiden kohtelua ja rikosten uhrien asemaa. ==Lähteet== ==Aiheesta muualla== * Yleistä kriminaalipolitiikasta Oikeusministeriö. *
A Trick of the Tail

__NOTOC__ A Trick of the Tail on brittiläisen rock-yhtyeen Genesiksen seitsemäs studioalbumi vuodelta 1976. A Trick of the Tail on ensimmäinen albumi jolla Phil Collins on päälaulaja. Albumin kappaleista tehtiin myös Genesiksen ensimmäiset musiikkivideot: A Trick of the Tail, Ripples ja Robbery, Assault and Battery. Levyltä julkaistiin singlet A Trick of the Tail ja Ripples. == Kappaleet == ;A-puoli # # # # ;B-puoli # * # # # == Kokoonpano == * Phil Collins – laulu, taustalaulu, perkussiot, rummut * Steve Hackett – sähkökitara, 12-kieliset kitarat * Tony Banks – urut, syntetisaattorit, pianot, taustalaulu, 12-kielinen kitara, mellotron * Mike Rutherford – bassokitara, 12-kielinen kitara, bassopedaalit == Arvostelut == * AllMusic: AllMusic review == Lähteet == == Aiheesta muualla == * Silas, Petri: A Trick of the Tail. Soundi 4/2007. Luokka:Genesiksen albumit Luokka:Vuoden 1976 albumit
Matti Viljanen (poliitikko)

Matti Juhani Viljanen (25. toukokuuta 1937 Lahti – 4. toukokuuta 2015 Lahti) oli suomalainen insinööri ja poliitikko. Viljanen toimi kansanedustajana kolme kautta vuosina 1979–1991 edustaen Hämeen läänin eteläistä vaalipiiriä ja kuului Kansallisen kokoomuksen eduskuntaryhmään. Ennen kansanedustajuuttaan hän toimi katsastusmiehenä ja Lahden katsastuskonttorin päällikkönä vuodesta 1969. == Lähteet == Luokka:Kansanedustajat Luokka:Kansallisen Kokoomuksen poliitikot Luokka:Lahden kaupunginvaltuutetut Luokka:Hämeen vaalipiiri Luokka:Suomalaiset insinöörit Luokka:Vuonna 1937 syntyneet Luokka:Vuonna 2015 kuolleet
Antillientikkanen

Antillientikkanen (Nesoctites micromegas) on Länsi-Intian saaristossa sijaitsevan Hispaniolan kotoperäinen tikka. Pääsaaren lisäksi se elää Gonâven saarella. Karl Jakob Sundevall kuvaili lajin holotyypin Hispaniolasta vuonna 1866.The Internet Bird Collection == Lähteet == Luokka:Tikat
Kuubanvihertikka

Kuubanvihertikka (Xiphidiopicus percussus) on Kuuban kotoperäinen tikka. Pääsaaren lisäksi nimialalaji elää myös Sabanan ja Camagüeysn saaristoissa, sekä alalaji insulaepinorum Isla de la Juventudilla, Cantiles Keysillä ja Jardines de la Reinalla. Coenraad Jacob Temminck kuvaili lajin holotyypin Kuubasta vuonna 1826.The Internet Bird Collection == Lähteet == Luokka:Tikat
Mirosław Sajewicz

Mirosław Sajewicz (24. huhtikuuta 1956 Przemyśl – 29. tammikuuta 2016 Duszniki-Zdrój) oli puolalainen jalkapalloilija, joka edusti kotimaansa sarjavuosien (Łódź, Lublin, Radom, Mielec ja Bełchatów) jälkeen Suomessa oululaista OTP:tä. Ensimmäisellä kaudella OTP pelasi I divisioonaa ja nousi silloiseen Mestaruussarjaan. Sajewiczin rooli oli keskeinen tässä nousussa. Samana vuonna OTP eteni Suomen Cupissa loppuotteluun ja loppuottelussa Mirosław Sajewicz teki oululaisille kolme maalia, kun OTP hävisi Kuusysille finaalissa 4–5. Seuraavan vuoden Mestaruussarjassa hän teki 9 maalia ja oli sarjan parhaita maalintekijöitä. Vielä vuonna 1990 hän toimi OTP:n silloisen Veikkausliigajoukkueen valmentajana. Vuonna 2010 tehdyssä oululaisen Kaleva- sanomalehden arviossa oululaisten jalkapallojoukkueiden ulkomaalaisista vahvistuksista Sajewiczia pidettiin yhtenä parhaista kommentilla ”erinomainen kohdepelaaja, maalitykki”. Hän kuoli 29. tammikuuta 2016 Duszniki-Zdrójissa. ==Lähteet== * Profiili 90minut.pl-sivustolla === Viitteet === Luokka:Puolalaiset jalkapalloilijat Luokka:Vuonna 1956 syntyneet Luokka:Vuonna 2016 kuolleet
Sulttaanitikka

Sulttaanitikka (Reinwardtipicus validus) on kaakkoisaasialainen tikka. Sen esiintymisalue ulottuu Thaimaan eteläkärjestä Malakan niemimaalle ja Indonesian Sumatralle, Borneoon ja Jaavalle. Lajista tunnetaan kaksi alalajia. Coenraad Jacob Temminck kuvaili lajin holotyypin Jaavalta vuonna 1825.The Internet Bird Collection == Lähteet == Luokka:Tikat
Music Fund

Music Fund on belgialainen voittoa tavoittelematon järjestö, joka on vuodesta 2005 lähtien kerännyt soittimia ja järjestänyt soitinten korjaamiseen liittyvää koulutusta kehitysmaissa ja konfliktialueilla. Music Fund perustettiin Oxfam Solidarity -kansalaisjärjestön ja Ictus-yhtyeen yhteistyönä.http://www.musicfund.be/en/presentation-2/who-are-we/foundation Vuosi Music Fundin perustamisen jälkeen vuonna 2005 järjestetty ensimmäinen soitinkeräys oli valtaisa menestys: kokoon saatiin yli 500 kappaletta erilaisia soittimia. Muutaman kuukauden kuluttua joulukuussa 2005 lähetettiin ensimmäinen erä soittimia, tuolloin Palestiinaan ja Israeliin. Haaretz (en) http://www.haaretz.com/culture/arts-leisure/their-second-homeland-1.157577 Operaatio onnistui erinomaisesti. Lähetyksiä päätettiin jatkaa, ja tällä kertaa ne suuntautuivat Kongoon (Kinshasaan) ja Mosambikiin (Maputoon). Le Soir: Quand la musique se fait éthique Soitinpula on edelleen merkittävä ongelma näissä maissa, joten Music Fund kerää säännöllisesti soittimia eri puolilta Eurooppaa. Kerätyt soittimet kunnostetaan ennen niiden toimittamista yhteistyötahoina toimiviin kouluihin. El país: http://www.elpais.com/articulo/portada/Verdaderos/compases/paz/elpepusoceps/20091122elpepspor_4/Tes 22.11.2009 Toinen Music Fundin päätavoite on pitää toimitetut soittimet hyvässä käyttökunnossa. Tätä varten järjestetään paikallisissa yhteistyökouluissa koulutusta erilaisten työpajojen muodossa. Joillekin oppilaille myönnetään lisäkoulutusta varten apuraha, jonka turvin he voivat käydä Euroopassa erityiskoulussa pidempikestoisen syventävän kurssin, jossa kouluttajina toimivat Music Fundin asiantuntijat. ==Lähteet== == Aiheesta muualla == * Virallinen kotisivu * "The Exchange: Music Fund in the Middle East" (en). The documentary follows Lukas Pairon and Pol De Winter during the first action of Music Fund, in the Winter of 2005-2006, when they drove a fully loaded truck with music instruments to partnerschools of the organisation in Gaza, Nablus, Ramallah (Palestine) and Tel Aviv, Mizra and Nazareth (Israel). Luokka:Järjestöt
Ashleigh McIvor

Ashleigh McIvor (s. 15. syyskuuta 1983 Vancouver, Brittiläinen Kolumbia) on kanadalainen freestylehiihtäjä. Hän voitti kultaa skicrossissa vuoden 2010 talviolympialaisissa. Hän on voittanut ski crossissa kultaa myös freestylehiihdon maailmanmestaruuskilpailuissa vuonna 2009. Freestylehiihdon maailmancupissa hän kilpaili ensimmäisen kerran lokakuussa 2004, jonka jälkeen kisasi seuraavan kerran vasta tammikuussa 2008. Hän on voittanut yhden maailmancupin kisan ja sijoittunut yksitoista kertaa kolmen parhaan joukkoon. == Lähteet == * Luokka:Kanadalaiset olympiavoittajat Luokka:Kanadalaiset freestylehiihtäjät Luokka:Elävät henkilöt Luokka:Vuonna 1983 syntyneet
Ruskokirjotikka

Ruskokirjotikka (Dendrocopos hyperythrus) on aasialainen tikka. Sen esiintymisalue ulottuu Koillis-Pakistanista, Kashmirista ja Pohjois-Intiasta Nepaliin, Kiinaan ja Indokiinaan. Lajista tunnetaan neljä alalajia. Nicholas Aylward Vigors kuvaili lajin holotyypin Himalajan itärinteeltä vuonna 1831.The Internet Bird Collection == Lähteet == Luokka:Käpytikat
Ääniteho

Ääniteho on akustiikassa teho, jolla lähde tuottaa ääntä. Äänitehon yksikkö on watti. Äänitehoa voidaan käyttää apuna arvioitaessa miten suuren äänenpaineen lähde tuottaa. ==Äänitehon mittaaminen== Äänitehon mittaamiseksi on olemassa kaksi vakiintunutta tapaa: äänenpaine- ja intensiteettimenetelmä. Äänenpainemenetelmässä mitataan äänenpaine lähteen ympäriltä. Intensiteettimenetelmässä mitataan intensiteettiä lähteen ympäriltä. Äänenpainemenetelmä vaatii usein erityisen akustisen ympäristön kuten kaiuttoman, puolikaiuttoman huoneen tai kaiuntahuoneen, mutta vertailuäänilähteen avulla voidaan äänenpainemenetelmää käyttää myös akustisesti huonolaatuisemmissa tiloissa. Äänenpainemenetelmää voidaan melko helposti käyttää myös tasaisella kovapintaisella maalla ulkona. Intensiteettimenetelmää voidaan käyttää vaikeammissa olosuhteissa, joissa on paljon taustamelua ja akustisessa mielessä epämääräinen ympäristö. Intensiteettimenetelmä on kuitenkin suurilla lähteillä paljon työläämpi kuin äänenpainemenetelmä. ==Ääniteho tuotevaatimuksissa== Useat valtiot vaativat, että niiden alueella myytävien ja käytettävien tuotteiden ääniteho on ilmoitettava. Esimerkiksi EU-alueella maansiirtokoneiden ääniteho on ilmoitettava, ja koneissa on oltava tarra, joka ilmoittaa äänitehotason. Monissa tapauksissa ääniteholle on olemassa myös velvoittavia rajoituksia. Suomessa asiaa säätelee Valtioneuvoston asetus ulkona käytettävien laitteiden melupäästöistä. == Kirjallisuutta == * * Luokka:Akustiikka
Ruskobambutikka

Ruskobambutikka (Gecinulus grantia) eli aiemmalta nimeltään bambutikka on aasialainen tikka. Sen esiintymisalue ulottuu Nepalin itäosista Myanmariin, Kiinaan, Thaimaahan, Laosiin ja Vietnamiin. Lajista tunnetaan kolme alalajia. John McClelland kuvaili lajin holotyypin Assamista vuonna 1840.The Internet Bird Collection == Lähteet == Luokka:Tikat
Robert Island

Robert Island on Eteläisiin Shetlandinsaariin kuuluva saari Eteläisessä jäämeressä. Robert Island sijaitsee Greenwich Islandin ja Nelson Islandin välissä noin 130 kilometriä Grahaminmaasta pohjoiseen. Saari on noin 18 kilometriä pitkä ja 13 kilometriä leveä, ja pinta-alaltaan noin 132 neliökilometriä. == Lähteet == == Aiheesta muualla == Luokka:Eteläiset Shetlandinsaaret
Charles Christie

Charles Christie (13. huhtikuuta 1880 London, Ontario, Kanada - 1\. lokakuuta 1955 Beverly Hills, Kalifornia, Yhdysvallat) oli kanadalainen elokuvastudion omistaja. Hän perusti yhdessä veljensä Al Christien kanssa Christie Film Company -elokuvastudion. Veljistä Al vastasi elokuvien tuottamisesta ja Charles pääasiassa studion hallinnollisista tehtävistä. Hän itse ohjasi vuonna 1920 elokuvan 813 ja tuotti vuonna 1930 elokuvan Charleyn täti. Studio meni konkurssiin suuren laman aikana vuonna 1932. Viimeiset 20 elinvuottaan Christie vietti työskennellen kotonaan Beverly Hillsissä. Hän kuoli vuonna 1955. Christie on saanut tähden Hollywood Walk of Famelle. == Lähteet == == Aiheesta muualla == * * Luokka:Hollywood Walk of Fame Luokka:Kanadalaiset elokuvatuottajat Luokka:Kanadalaiset elokuvaohjaajat Luokka:Vuonna 1880 syntyneet Luokka:Vuonna 1955 kuolleet